text: Skoleskib gæster Kolding
  18 maj 2012 kl. 12.17
  Skoleskibet Georg Stage kom fredag til Kolding. Besætningen har inviteret alle interesserede om bord fredag og lørdag.
  Fredag er der åbent skib mellem klokken 18 til 20, lørdag mellem klokken 14 til 16.
  Besætning og elever var parate til at svare på spørgsmål, hvis man ville have uddybet detaljer om skoleskibet.
  Søndag kl. 13 forlader Georg Stage Kolding og begiver sig ud på det store sommertogt til Norge, Skotland, Irland, Frankrig og Lissabon.
  Skoleskibet fungerer som søfartsskole, og det er den ældste skole for kommende søfolk i verden.
  Eleverne lærer sejlads helt fra grunden. De skal blandt andet holde styr på 20 sejl og syv kilometer tovværk. Skibets master når op i 30 meters højde.
  